wannaphong/clean_thaiwikipedia huggingface dataset:
# 3%
3% เป็นซีรีส์โทรทัศน์แนวระทึกขวัญของประเทศบราซิล สร้างโดย เปดรู อากีเลรา และแสดงนำโดย ฌูเวา มีแกล และบิอังคา ดอมปาราตู วางจำหน่ายทั่วโลกเมื่อวันที่ 6 กรกฎาคม พ.ศ. 2566 โดยเน็ตฟลิกซ์

 นักแสดง 

 นักแสดงหลัก 

 ฌูเวา มีแกล รับบท เอเซกิเอล (Ezequiel) (ฤดูกาลที่ 1–2)
 บิอังคา ดอมปาราตู รับบท มิเชเล ซันตานา (Michele Santana) (ฤดูกาลที่ 1-4)
 มีแชล โกมีส รับบท เฟร์นันดู การ์วัลยู (Fernando Carvalho) (ฤดูกาลที่ 1–2)
 รูโดลฟู วาเล็งตึ รับบท ราฟาแอล โมเรย์รา (Rafael Moreira) (ฤดูกาลที่ 1-4)
 ซินเธีย เซเน็ค รับบท โกลเรีย (Glória) (ฤดูกาลที่ 2–4)
 วาเนซา โอลีเวย์รา รับบท โฌอานา โกเอลยู (Joana Coelho)
 ราฟาแอล โลซานู รับบท มาร์กู อัลวารึช (Marco Álvares)
 วิเวียเน โปร์ตู รับบท อลีเน (Aline) (ฤดูกาลที่ 1)
 ซามูเอล เด อาซิส รับบท สิลาส (Silas) (ฤดูกาลที่ 2)
 ไลลา การิน รับบท มาร์เซลา อัลวารึช (Marcela Álvares) (ฤดูกาลที่ 2–4)
 บรูนู ฟากุนเดส รับบท อังแดร ซันตานา (André Santana) (ฤดูกาลที่ 2–4)
 ทาอีส ลากู รับบท เอลีซา (Elisa) (ฤดูกาลที่ 2–4)
 อมานดา มากัลไยส์ รับบท นาตาเลีย (Natália) (ฤดูกาลที่ 4)
 เฟร์นันดู รูบรู รับบท ชาวีแอร์ (Xavier) (ฤดูกาลที่ 4)

 นักแสดงสมทบ 

 เมล ฟรอนโกเวียก รับบท ฌูเลีย (Júlia) (ฤดูกาลที่ 1)
 เซร์ชีอู มัมเบร์ตี รับบท มาเตวช์ (Matheus) (ฤดูกาลที่ 1)
 เซแซ มอตตา รับบท นาอีร์ (Nair)
 เซลซู ฟราเตสชี รับบท ชายชรา (O Velho) (ฤดูกาลที่ 1–2)
 ลูเซียนา ปาเอส รับบท คาสเซีย (Cássia) (ฤดูกาลที่ 1–2)
 ดาร์ซียู เด โอลีเวย์รา รับบท อังโตนีอู (Antônio) (ฤดูกาลที่ 1–2)
 ลูอานา ทานากะ รับบท อากาตา (Ágata) (ฤดูกาลที่ 1)
 โรเบร์ตา คาลซา รับบท อีวานา (Ivana) (ฤดูกาลที่ 1–2)
 รีตา บาตาตา รับบท เดนีเซ (Denise) (ฤดูกาลที่ 1, 4)
 เลโอนาร์ดู การ์เซซ รับบท ดานีแยล (Daniel) (ฤดูกาลที่ 1)
 คลาริสสา คิสเต รับบท ลูเซียนา (Luciana) (ฤดูกาลที่ 1)
 ฌูลีอู ซิลแวรียู รับบท โอตาวียู (Otávio) (ฤดูกาลที่ 1)
 ชียากู อามารัล รับบท อัลวารู (Álvaro) (ฤดูกาลที่ 1)
 เซซาร์ โกอูวีอา รับบท เซซาร์ (César) (ฤดูกาลที่ 1)
 เจรัลดู โรดรีกิส รับบท เจรัลดู (Geraldo) (ฤดูกาลที่ 1)
 เอเดียนา โซซา รับบท กามีลา (Camila) (ฤดูกาลที่ 1)
 เฟร์นันดา วาสคอนเซลลูส รับบท ไลส์ (Laís) (ฤดูกาลที่ 2)
 มาเรีย ฟลอร์ รับบท ซามิรา (Samira) (ฤดูกาลที่ 2)
 ซิลวียู กีนดาเน รับบท วีโตร์ (Vítor) (ฤดูกาลที่ 2)
 มารีนา มาเตวช์ รับบท อาริเอล (Ariel) (ฤดูกาลที่ 2)
 แลอู เบลมอนเต รับบท อาร์ตูร์ โมเรย์รา (Arthur Moreira) (ฤดูกาลที่ 3–4)
 กิลแยร์มี ซาเนลลา รับบท ทาเดอู (Tadeu) (ฤดูกาลที่ 3)
 ไคเก เด เฌซุส รับบท รีการ์ดู (Ricardo) (ฤดูกาลที่ 3)
 ราฟาแอล ลอสซู รับบท โอตาวียู เบอร์นาเดส (Otávio Bernardes) (ฤดูกาลที่ 3)
 เนย์ มาตูโกรซู รับบท เลโอนาร์ดู อัลวารึช (Leonardo Álvares) (ฤดูกาลที่ 3)

 รางวัล 
 ปี รางวัล สาขารางวัล ผู้รับรางวัล / มีชื่อเสนอรับรางวัล ผล อ้างอิง 2560 รางวัลเฟนิกซ์ โทรทัศน์: ละครโทรทัศน์ยอดเยี่ยม 3%
# สะพานปะโคะกู
สะพานปะโคะกู  เป็นสะพานรถไฟและถนนข้ามแม่น้ำอิรวดีในเมืองปะโคะกู ประเทศพม่า ตัวสะพานหลักมีความยาว  โดยมีถนนมอเตอร์เวย์ยาว  และทางรถไฟยาว  สะพานนี้เป็นส่วนหนึ่งของทางหลวงไตรภาคีอินเดีย–พม่า–ไทย และเป็นสะพานที่ยาวที่สุดในประเทศพม่า

 การก่อสร้าง 
สะพานเชื่อมระหว่างเมืองปะโคะกูกับญองอู้ สะพานแห่งนี้มีมอเตอร์เวย์กว้าง  และถนนกว้าง  ขนานกัน ยังมีทางเดินเท้า 2 ข้างซึ่งมีขนาด  เป็นสะพานแบบโครงเหล็ก สูง  และบริเวณช่วงว่างกว้าง  สะพานนี้ยังมีสะพานทางเข้ายาว  และทำนบทางเข้ายาว  สะพานนี้เปิดตัวเมื่อวันที่ 1 มกราคม พ.ศ. 2555 โดยรองประธานาธิบดี ทินออง-มหยิ่นอู้
# สะพานอังวะ
สะพานอังวะ  เป็นสะพานที่มีความกว้าง 16 ช่วง ระหว่างเมืองอังวะและซะไกง์ ประเทศพม่า สะพานแห่งนี้สร้างขึ้นโดยชาวอังกฤษใน พ.ศ. 2477 สะพานแห่งนี้ถูกทำลายโดยกองทัพอังกฤษที่ล่าถอยช่วงสงครามโลกครั้งที่สอง และได้รับการสร้างขึ้นใหม่ใน พ.ศ. 2497 หลังพม่าได้รับเอกราช เป็นสะพานเดียวที่ทอดข้ามแม่น้ำอิรวดี จนกระทั่งเมื่อรัฐบาลได้ดำเนินการก่อสร้างสะพานเป็นจำนวนมาก รวมถึงสะพานอิรวดีแห่งใหม่ วันที่ 28 มีนาคม พ.ศ. 2568 สะพานอังวะพังทลายลงหลังเหตุการณ์แผ่นดินไหวขนาด 7.7 แมกนิจูด
# ราตูชา (อีวานอ-ฟรันกิวสก์)
ราตูชา อีวานอ-ฟรันกิวสก์ (,) เป็นอาคารสูงหลายชั้น ตั้งอยู่ในย่านเมืองเก่าของนครอีวานอ-ฟรันกิวสก์ ประเทศยูเครน ในอดีตใช้งานเป็นศาลาว่าการนคร (รัทเฮาส์ ในภาษาเยอรมัน หรือ ราทูส ในภาษาโปแลนด์) ปัจจุบันอาคารใช้งานเป็นพิพิธภัณฑ์ภูมิภาคอีวานอ-ฟรันกิวสก์, พิพิธภัณฑ์หัตถกรรมและวัฒนธรรม และบนยอดเปิดเป็นจุดชมทิวทัศน์ อาคารตั้งอยู่ในใจกลางของนครอีวานอ-ฟรันกิวสก์ บนจัตุรัสตลาด (ปลอชชา รือนอก; Ploshcha Rynok)

ราตูชาประจำนครอีวานอ-ฟรันกิวสก์ถือเป็นศาลาว่าการนครแห่งเดียวในประเทศที่สร้างขึ้นด้วยสถาปัตยกรรมแบบอาร์ตเดโก"The Four Town Halls of Stanislaviv" ซึ่งเป็นสถาปัตยกรรมสมัยใหม่City in post cards. Poland. รูปแบบอาคารปัจจุบันเป็นผลงานออกแบบในทศวรรษ 1920 โดยสถาปนิกชาวโปแลนด์ สตานีสลอว เตรลา สร้างขึ้นตรงจุดที่เป็นศาลาว่าการหลังเดิมซึ่งมีมาตั้งแต่ศตวรรษที่ 17 รูปแบบสถาปัตยกรรมของอาคารออกแบบมาเพื่อให้มีลักษณะมุมมองจากทางด้านบนคล้ายกับรูปของเครื่อบราชอิศริยาภรณ์โปแลนด์ วีร์ทูทีมีลีทารี
# มัสยิดอัลซาลาม (ออแดซา)
มัสยิดอัลซาลาม  และ ศูนย์วัฒนธรรมอาหรับ  ในออแดซา ประเทศยูเครน เป็นมัสยิดและศูนย์วัฒนธรรมอาหรับที่เปิดให้บริการในเดือนมิถุนายน 2001 โดยสร้างขึ้นมาแทนที่มัสยิดหลังเดิมซึ่งเป็นมัสยิดชาวมุสลิมตาตาร์ และเป็นผลงานออกแบบโดยสถาปนิก คาร์บาลายี ซาฟีฮัน คาราบาฮี ตั้งอยู่ในใจกลางนครออแดซา เคียงกับสุสานชาวมุสลิม ต่อมาหลังออแดซาถูกผนวกเข้าเป็นส่วนหนึ่งของสหภาพโซเวียต ชุมชนมุสลิมถูกกดขี่และมัสยิดถูกปิดตัวก่อนที่จะถูกทำลายลง

ส่วนของศูนย์วัฒนธรรมอาหรับนั้นก่อสร้างขึ้นด้วยเงินทุนของนักธุรกิจชาวซีเรีย คีวัน อัดนัน (Kivan Adnan) และเปิดให้บริการโรงเรียนและหอสมุดโดยไม่มีค่าใช้จ่าย เพื่อสอนภาษาอาหรับ
# เจิ้งถ่ง
เจิ้งถ่ง (ค.ศ. 1436 - ค.ศ. 1449) เป็นนามศักราชของจักรพรรดิหมิงอิงจง จักรพรรดิรัชกาลที่ 6 แห่งราชวงศ์หมิง  มีระยะเวลา 14 ปี

ในวันที่ 15 สิงหาคม รัชศกเจิ้งถ่งปีที่ 14 แห่งการครองราชย์ของเจิ้งถ่ง จักรพรรดิหมิงอิงจงถูกจับในยุทธการถู่มู่ วันที่ 6 กันยายน จักรพรรดิจิ่งไท่จู ฉี-อฺวี้ขึ้นครองบัลลังก์และยังคงใช้รัชศกเจิ้งถ่งต่อไป ในปีถัดมา เปลี่ยนเป็นรัชศกจิ่งไท่"李崇智" 李崇智 中国历代年号考  2004年12月 中华书局 北京《明史》卷11：「〔正統十四年〕九月癸未，王即皇帝位，遙尊皇帝為太上皇帝，以明年為景泰元年。」

 บุคคลสำคัญ 
 จักรพรรดินีซุน
 ฉื่ออี้ไทเฮา
 จักรพรรดิหมิงอิงจง
 จักรพรรดินีเฉิงเซี่ยวเจา พระอัยยิกาเจ้า

 ตารางเปรียบเทียบลำดับเหตุการณ์ 

เจิ้งถ่ง1234567891011121314ค.ศ14361437143814391440144114421443144414451446144714481449ปีนักษัตรมะโรงมะเส็งมะเมียมะแมวอกระกาจอกุนชวดฉลูขาลเถาะมะโรงมะเส็ง
# ขอต้อนรับสู่ญี่ปุ่นนะ คุณเอลฟ์
เป็นไลต์โนเวลซีรีส์ญี่ปุ่นที่เขียนโดยมาคิชิมะ ซูซูกิ และวาดภาพประกอบโดยยัปเพน เริ่มตีพิมพ์เป็นตอนออนไลน์ใน พ.ศ. 2560 บนเว็บไซต์โชเซ็ตสึกะ นิ นาโร  ได้รับการนำมาตีพิมพ์โดยฮอบบี้ เจแปน โดยไลต์โนเวลเล่มแรกในเดือนสิงหาคม พ.ศ. 2561 ภายใต้สำนักพิมพ์เอชเจโนเวล มีการตีพิมพ์เป็นเล่มทั้งหมด 10 เล่มที่ได้รับการวางจำหน่ายในเดือนมกราคม พ.ศ. 2568 มังงะที่ได้รับการที่ดัดแปลงซึ่งวาดโดยชิโม อาโอโนะ ได้รับการตีพิมพ์เป็นตอนออนไลน์ผ่านเว็บไซต์ Comic Fire ของฮอบบี้ เจแปน ตั้งแต่เดือนธันวาคม พ.ศ. 2561 ซีรีส์อนิเมะทางโทรทัศน์ที่ผลิตโดยสตูดิโอซีโร-จี ออกอากาศตั้งแต่เดือนมกราคมถึงมีนาคม พ.ศ. 2568

 เรื่องย่อ 
นับตั้งแต่คาสึฮิโระ คิตาเสะยังเป็นเด็ก เมื่อใดก็ตามที่เขาหลับ เขาจะฝันถึงโลกแฟนตาซี วันหนึ่ง ในฐานะมนุษย์เงินเดือนวัย 25 ปี เขาออกสำรวจโลกแฟนตาซีกับมารี เพื่อนเอลฟ์ของเขา แต่พวกเขาก็ถูกมังกรฆ่า พวกเขาตื่นขึ้นมาอย่างกะทันหันในบ้านของเขาในญี่ปุ่น และในที่สุดพวกเขาก็พบว่าเมื่อใดก็ตามที่เขาเผลอหลับหรือเสียชีวิตในโลกแฟนตาซี เขาและใครก็ตามที่เขาสัมผัสอยู่จะถูกส่งกลับญี่ปุ่น พวกเขาสามารถกลับไปสู่โลกแฟนตาซีได้ด้วยการหลับไป พวกเขากลับไปกลับมาเป็นประจำ โดยเขาช่วยมารีปรับตัวให้เข้ากับชีวิตในญี่ปุ่นยุคใหม่ จากนั้นออกไปทำภารกิจในโลกแฟนตาซี และพาคนอื่นๆ กลับมาญี่ปุ่นในที่สุด

 ตัวละคร 
 /

/

คาโอรุโกะ อิจิโจ
โทรุ อิจิโจ
สเวน
อาจา
Brandish
แคสซี่ พิลอว์
ดาร์ชา
ดูลา
เอเวลิน
แกสตัน
ฮากัม
ฮาคัม
อิสุกะ
การ์ติน่า
เมวี
มิเลียชา
ไนกี้
Nuzzle
พาเมล่า
ออซเบลล์
Puseri Blackrose
ชาร์ชา
เชอร์ลีย์
วอลเลซ
วริดรา
ซาริช เอนเกล
Zera Thousand

 สื่อ 
 ไลต์โนเวล 
ขอต้อนรับสู่ญี่ปุ่นนะ คุณเอลฟ์เขียนโดยมากิชิมะ ซูซูกิ ได้เริ่มตีพิมพ์ในรูปแบบเว็บโนเวลบนเว็บไซต์โชเซ็ตสึกะ นิ นาโร เมื่อวันที่ 22 กุมภาพันธ์ พ.ศ. 2560 ต่อมาได้ถูกนำมาตีพิมพ์โดยฮอบบี้ เจแปนและวางจำหน่ายภายใต้สำนักพิมพ์ไลต์โนเวลเอชเจโนเวล ซึ่งวาดภาพประกอบโดยยัปเพนในเดือนสิงหาคม พ.ศ. 2561 มีการตีพิมพ์เป็นเล่มทั้งหมด 9 เล่ม (รวมถึง 4 เล่มที่ตีพิมพ์ในรูปแบบดิจิทัล) ณ เดือนตุลาคม พ.ศ. 2566

 มังงะ 
มังงะที่วาดภาพประกอบโดยชิโมะ อาโอโนะ เริ่มลงตีพิมพ์เป็นตอนในเว็บไซต์มังงะ Comic Fire ของฮอบบี้ เจแปนเมื่อวันที่ 24 ธันวาคม พ.ศ. 2561 ณ เดือนสิงหาคม พ.ศ. 2567 มีการออกจำหน่ายทั้งหมด 10 เล่ม ในฉบับภาษาไทยได้รับการแปลในรูปแบบอีบุ๊คโดยสำนักพิมพ์กวีบุ๊ค และสำนักพิมพ์ดังโงะมังงะได้ประกาศเป็นผู้ถือลิขสิทธิ์ในการจักพิมพ์เป็นเล่มในวันที่ 11 มีนาคม พ.ศ. 2567 

 อนิเมะโทรทัศน์ 
อนิเมะดัดแปลงได้ประกาศเมื่อวันที่ 28 ธันวาคม พ.ศ. 2566 มาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอซีโร-จีและกำกับโดยโทรุ คิตะฮาตะ โดยมี อายะ โยชินากะ เขียนและดูแลบทซีรีส์ และ มาโดกะ ฮิรายามะ ออกแบบตัวละครและ ดำรงตำแหน่งหัวหน้าผู้กำกับแอนิเมชั่น  มีกำหนดออกอากาศในเดือนมกราคม พ.ศ. 2568 ทางช่อง Animeism บน MBS, ทีบีเอสทีวี และ CBC มีเพลงเปิดคือ "Palette Days" ขับร้องโดย Rico Sasaki ส่วนเพลงปิดคือ "Yummy Yummy" ขับร้องโดย Kaede Higuchi และ Kanae เวอร์ชวลยูทูบเบอร์ของนิจิซันจิ
# เนย์ทีรี
เนย์ทีรี  เป็นตัวละครสมมติและตัวละครสำคัญในแฟรนไชส์ อวตาร ที่สร้างโดยเจมส์ แคเมรอน แสดงโดยโซอี ซัลดานา

 ประวัติงานสร้าง 
 จุดเริ่มต้น 
ต้นกำเนิดของเนย์ทีรีย้อนกลับไปในช่วงปลายทศวรรษ 1970 เมื่อเจมส์ แคเมรอน กำลังเตรียมถ่ายทำ เซนอเนซิส ซึ่งเป็นภาพยนตร์สั้นแนวบันเทิงคดีวิทยาศาสตร์ทุนต่ำที่ตั้งใจจะใช้เป็นการนำเสนอสำหรับภาพยนตร์ขนาดยาวที่ไม่เคยเกิดขึ้นมาก่อน ภาพยนตร์เรื่องนี้มีภาพวาดของมนุษย์ต่างดาวเพศหญิงผิวสีน้ำเงิน เขาระบุในภายหลังว่าหลังจากที่ภาพยนตร์เรื่องนี้ถูกปฏิเสธ เขาเอาแต่คิดถึงไอเดียเกี่ยวกับเอเลี่ยนผิวสีน้ำเงิน และตัดสินใจว่าจะนำไอเดียนี้กลับมาใช้ใหม่ เมื่อเขาพัฒนา อวตาร ในช่วงต้นทศวรรษ 1990 (ซึ่งต่อมารู้จักกันในชื่อ โครงการ 880)

 การคัดเลือกนักแสดง 
thumb|right|โซอี ซัลดานา ผู้แสดงเป็น เนย์ทีรี
ในช่วงทศวรรษ 1990 เมื่อ อวตาร กำลังอยู่ในช่วงเริ่มต้นการพัฒนา แคริสมา คาร์เพนเทอร์ ถูกกำหนดให้รับบทนี้ แต่เมื่อภาพยนตร์ได้รับการประกาศสร้างเมื่อปี ค.ศ. 2006 คาร์เพนเทอร์ก็แก่เกินไปที่จะรับบทดังกล่าว ดังนั้นจึงไม่ได้รับคัดเลือกให้แสดง หลังจากนั้นแคเมรอนก็เริ่มค้นหานักแสดงหญิงสาวทั่วโลกเพื่อมารับบทนี้ โดย คิวโอเรียนกา คิลเชอร์ ได้รับการพิจารณา และ เอมิลี บลันต์ มาทดสอบการแสดง จนในที่สุด แคเมรอนก็คัดเลือก โซอี ซัลดานา ให้มารับบทนี้ เนื่องจากเธอถูกคัดเลือกในช่วงต้นของการถ่ายทำ ซัลดานาจึงช่วยทดสอบหน้ากล้องให้กับนักแสดงที่เข้ามาคัดเลือกสำหรับบทบาทของเจค ซัลลี รวมถึง แซม เวิร์ธธิงตัน ซึ่งในที่สุดก็ได้แสดงร่วมกัน
# สุสานหลวงหมิงยู่ว
สุสานหลวงหมิงยู่ว หรือ หมิงยู่วหลิ่ง  เริ่มก่อสร้างขึ้นเมื่อวันที่ 29 กุมภาพันธ์ รัชศกเทียนซุ่นปีที่ 8 (ค.ศ. 1464) เป็นสุสานหลวง สำหรับประดิษฐานฝังพระบรมศพจักรพรรดิหมิงอิงจง ฉื่ออี้ไทเฮา และโจวไทฮองไทเฮา ตั้งอยู่ที่ปักกิ่ง明十三陵最后一座残陵裕陵大规模修缮

เนื่องจากจักรพรรดิ จักรพรรดิหมิงอิงจงได้ออกพระบรมราชโองการก่อนที่สวรรคตว่าไม่ควรฝังนางสนมกำนัลตามพระองค์ไปในสุสานหลวง จึงถือเป็นสุสานแห่งแรกที่ไม่มีการสังเวยนางสนมกำนัลไปรับใช้จักรพรรดิในโลกหลังความตาย

เป็นการก่อสร้างโดยใช้ศิลปะขั้นสูง มีช่างฝีมือทหารและพลเรือนมากกว่า 80,000 คนเข้าร่วมในการก่อสร้างนี่ รวมระยะเวลาตั้งแต่ก่อสร้างจนแล้วเสร็จ สุสานแห่งนี้ใช้เวลาเพียงเกือบสี่เดือนเท่านั้น

ในช่วงสาธารณรัฐจีน พระที่นั่งหลินเอินถูกทำลายในช่วงสงคราม และประตูหลินเอิน ถูกเผาในปีที่ 6 ของสาธารณรัฐจีน (พ.ศ. 2460) ปัจจุบันประตูสุสานกลายเป็นซากปรักหักพัง แต่อาคารอื่นๆ ยังคงได้รับการอนุรักษ์ไว้อย่างดี

 การอนุรักษ์และการฟื้นฟู 

ตั้งแต่รัชศกเฉียนหลงปีที่ 50 - 52 (พ.ศ. 2328-2330) ราชวงศ์ชิงได้ดำเนินการซ่อมแซมสุสานหลวงเป็นการใหญ่ เพื่อปกป้องสุสานหลวง หลังจากเวลาผ่านไปกว่า 200 ปี อาคารหลักของสุสานหลวงหมิงยู่วเช่น ประตูหลินเอิน (祾恩门) และพระที่นั่งหลินเอิน (祾恩殿) ได้รับความเสียหายสาหัส จึงจำเป็นต้องซ่อมแซมอย่างเร่งด่วน

การปรับปรุงครั้งนี้จะเป็นไปตามหลักการ โดยใช้งานฝีมือดั้งเดิมและส่วนประกอบของอาคารดั้งเดิม เพื่อรักษากลิ่นอายดั้งเดิมของอาคารโบราณวัตถุทางวัฒนธรรมให้มากที่สุด
# เทียนชุ่น
เทียนซุ่น (ค.ศ. 1436 - ค.ศ. 1449) เป็นนามศักราชของจักรพรรดิหมิงอิงจง ที่ได้ขึ้นครองราชบัลลังก์ครั้งที่ 2 นับเป็นจักรพรรดิรัชกาลที่ 8 แห่งราชวงศ์หมิง  มีระยะเวลา 8 ปี

ในวันที่ 22 เดือนแรกของเทียนซุ่นปีที่ 8 จักรพรรดิเฉิงฮว่าขึ้นครองบัลลังก์ ปีถัดไปได้เปลี่ยนเป็นรัชศกเฉิงฮว่า

 บุคคลสำคัญ 

 จักรพรรดินีซุน
 ฉื่ออี้ไทเฮา
 จักรพรรดิหมิงอิงจง

 ตารางเปรียบเทียบลำดับเหตุการณ์ 

เทียนซุ่น12345678ค.ศ14571458145914601461146214631464ปีนักษัตรฉลูขาลเถาะมะโรงมะเส็งมะเมียมะแมวอก
# จิ่งไท่
จิ่งไท่ (ค.ศ. 1450 - ค.ศ. 1457) เป็นนามศักราชของจักรพรรดิจิ่งไท่ จักรพรรดิรัชกาลที่ 7 แห่งราชวงศ์หมิง  มีระยะเวลา 7 ปี

ในวันที่ 17 เดือนแรกตามจันทรคติ รัชศกจิ่งไท่ปีที่ 8  (11 กุมภาพันธ์ ค.ศ. 1457) จักรพรรดิจิ่งไท่ ทรงพระประชวร ไม่สามารถว่าราชการได้ จักรพรรดิหมิงอิงจงจึงฉวยโอกาสทำรัฐประหารเพื่อยึดราชบัลลังก์ และในวันที่ 21 จักรพรรดิหมิงอิงจงได้เปลี่ยนรัชศกเป็นเทียนซุ่น"李崇智" 李崇智  中国历代年号考  2004年12月 中华书局 北京《明史》卷11：「〔天顺元年〕丙戌，诏赦天下，改景泰八年为天顺元年。」。

 เหตุการณ์สำคัญ 
รัชศกจิ่งไท่ปีที่ 3 จู เจี้ยนเซินถูกจักรพรรดิจิ่งไท่ปลดจากพระราชอิสริยยศหวงไท่จื่อ แล้วทรงสถาปนาพระราชโอรสของพระองค์ พระนามว่าจู เจี้ยนจี้ขึ้นเป็นหวงไท่จื่อแทน
วันที่ 17 เดือนแรกตามจันทรคติ รัชศกจิ่งไท่ปีที่ 8 (11 กุมภาพันธ์ ค.ศ. 1457) จักรพรรดิหมิงอิงจง ทำรัฐประหารเพื่อยึดราชบัลลังก์คืน

 บุคคลสำคัญ 

 จักรพรรดินีซุน
 ฉื่ออี้ไทเฮา
 จักรพรรดิหมิงอิงจง

 ตารางเปรียบเทียบลำดับเหตุการณ์ 

จิ่งไท่12345678ค.ศ14501451145214531454145514561457ปีนักษัตรมะเมียมะแมวอกระกาจอกุนชวดฉลู
# เนหะมีย์ 2
เนหะมีย์ 2  เป็นบทที่ 2 ของหนังสือเนหะมีย์ของพันธสัญญาเดิมในคัมภีร์ไบเบิลของศาสนาคริสต์ หรือเป็นบทที่ 12 ของหนังสือเอสรา-เนหะมีย์ในคัมภีร์ฮีบรูซึ่งถือว่าหนังสือเอสราและหนังสือเนหะมีย์เป็นหนังสือเล่มเดียวกัน ธรรมเนียมของศาสนายูดาห์ระบุว่าเอสราเป็นผู้เขียนของหนังสือเอสรา-เนหะมีย์รวมถึงหนังสือพงศาวดารBabylonian Talmud Baba Bathra 15a, apud Fensham 1982, p. 2 แต่นักวิชาการสมัยโดยทั่วไปเชื่อว่าผู้เรียบเรียงจากศตวรรษที่ 5 ก่อนคริสตกาล (ที่เรียกว่า "ผู้เขียนหนังสือพงศาวดาร") เป็นผู้เขียนสุดท้ายของหนังสือเหล่านี้ ในบทที่ 2 ของหนังสือเนหะมีย์  นับตั้งแต่เมื่อเนหะมีย์ได้รับรายงานเกี่ยวเยรูซาเล็มในเดือนคิสเลฟ (พฤศจิกายน/ธันวาคม) เนหะมีย์รอจนกระทั่งเดือนนิสาน (มีนาคม/เมษายน) เมื่อเนหะมีย์ทูลขอกษัตริย์อารทาเซอร์ซีสที่ 1 แห่งเปอร์เซีย ขออนุญาตกกลับไปช่วยก่อสร้างเยรูซาเล็มขึ้นใหม่ กษัตริย์อารทาเซอร์ซีสทรงอนุญาตตามคำทูลขอของเนหะมีย์ และถึงแม้ว่าเนหะมีย์จะมีอำนาจเหนือบรรดาผู้ว่าราชการมณฑลฟากตะวันตกของแม่น้ำยูเฟรติสน้อยกว่าเอสรา แต่เนหะมีย์ก็ได้รับตำแหน่งราชการและมีนายทหารและพลม้าคุ้มกัน

 ต้นฉบับ 
thumb|right|200px| 	
เนหะมีย์ถวายถ้วยเสวยทองคำแก่กษัตริย์อารทาเซอร์ซีส ภาพวาดของ Fol. 178v ของสำนาต้นฉบับมีภาพประกอบในภาษาละติน (ค.ศ. 1270)
บทนี้เดิมเขียนด้วยภาษาฮีบรู แบ่งออกเป็น 20 วรรค

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับเลนินกราด (Leningrad Codex; ค.ศ. 1008)

ยังมีคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) และฉบับอะเล็กซานเดรีย (Codex Alexandrinus; A; A; ศตวรรษที่ 5)

 เนหะมีย์ถูกส่งไปยูดาห์ (2:1–8) 

 การตรวจสอบกำแพงเมืองและการถูกต่อต้าน (2:9–20)
# สะพานโกะเทะ
สะพานโกะเทะ (, MLCTS: gu.hti.ta.aa.) เป็นสะพานรถไฟเหนือช่องเขาโกะเทะ บนแม่น้ำมยิแง ทางตะวันตกของรัฐฉาน ประเทศพม่า สะพานนี้อยู่ระหว่างเมืองหนองเขียวและโกะเทะ เป็นส่วนหนึ่งของเส้นทางรถไฟระหว่างปยีนอู้ลวีน เมืองหลวงฤดูร้อนของบริติชอดีตผู้ปกครองอาณานิคมในพม่า และล่าเสี้ยวเมืองหลักทางตอนเหนือของรัฐฉาน เป็นสะพานที่สูงที่สุดในประเทศพม่า และเมื่อสร้างเสร็จถือเป็นสะพานรถไฟที่ใหญ่ที่สุดในโลก อยู่ห่างจากมัณฑะเลย์ไปทางตะวันออกเฉียงเหนือราว 100 กม.

สะพานแห่งนี้สร้างขึ้นในปี พ.ศ. 2442 โดยบริษัทก่อสร้างสะพานเพนซิลเวเนียและแมริแลนด์ และเปิดในปี พ.ศ. 2443 ส่วนประกอบต่าง ๆ ผลิตโดยบริษัทเหล็กเพนซิลเวเนียและถูกส่งมาจากสหรัฐ เส้นทางรถไฟถูกสร้างขึ้นเพื่อช่วยขยายอิทธิพลของจักรวรรดิบริติชในภูมิภาคนี้ โครงการก่อสร้างได้รับการดูแลโดยเซอร์อาเธอร์ เรนเดล วิศวกรของบริษัทการรถไฟพม่า

 ข้อมูลสะพาน 
thumb|left|สะพานโกะเทะ พ.ศ. 2442 หรือ 2443
สะพานมีความยาวจากปลายด้านหนึ่งถึงอีกด้าน  และประกอบด้วยหอคอย 15 แห่งซึ่งกว้าง  พร้อมด้วยหอคอยคู่ที่กว้าง  หอคอยทั้ง 15 แห่งรองรับโครงถัก 10 ชั้น มีช่วงห่าง  แหล่งข่าวหลายแห่งระบุความสูงของสะพานไว้ที่  คาดว่าเป็นการวัดจากระดับแม่น้ำที่ไหลลงอุโมงค์ใต้ดิน ณ จุดที่ไหลผ่านใต้สะพาน ความสูงที่แท้จริงของสะพานโดยวัดจากรางรถไฟถึงบริเวณล่องน้ำของหอคอยที่สูงที่สุดคือ  งบก่อสร้างอยู่ที่ 111,200 ปอนด์สเตอร์ลิง[|Nawnghkio township profile 2009 by Township Peace and Development Council]

 ทางเบี่ยง 
เนื่องจากเส้นทางจากมัณฑะเลย์ไปยังลาเสี้ยวถือเป็นเส้นทางยุทธศาสตร์ เส้นทางเบี่ยงไปยังพื้นหุบเขาซึ่งมีทางโค้งรูปเกือกม้าอันน่าประทับใจจึงถูกสร้างขึ้นในปี พ.ศ. 2519-2521 เพื่อให้รถไฟวิ่งต่อไปได้หากสะพานโกะเทะถูกก่อวินาศกรรม เส้นทางเหล่านี้ยังมองเห็นได้จากสะพานในปี พ.ศ. 2556 แต่เส้นทางเบี่ยงเหล่านี้ถูกปล่อยทิ้งร้างให้พืชปกคลุมตั้งแต่ปี พ.ศ. 2545

 กล่าวถึง 
สะพานแห่งนี้ได้รับการกล่าวถึงในหนังสือท่องเที่ยว The Great Railway Bazaar ของPaul Theroux เขาบรรยายสะพานแห่งนี้ว่า "สัตว์ประหลาดแห่งเรขาคณิตสีเงินในป่าและหินที่ขรุขระ การมีอยู่ของมันช่างแปลกประหลาด"
# พอลิเมอร์เสริมเส้นใยสำหรับโครงสร้างคอนกรีตไม่อัดแรง
thumb|GFRP ในขนาดเส้นผ่านศูนย์กลางที่แตกต่างกัน

พอลิเมอร์เสริมเส้นใยสำหรับโครงสร้างคอนกรีตไม่อัดแรง (ย่อ GFRP) เป็นไฟเบอร์กลาส โดยเป็นโพลิเมอร์ ประเภทหนึ่งที่ใช้ในการเสริมแรงในการก่อสร้างคอนกรีต ใช้ในงานก่อสร้างส่วนใหญ่ในประเทศไทย ตามที่ปรากฏในมาตรฐานอุตสาหกรรม มอก 2973-2562มอก. 2973-2562 พอลิเมอร์เสริมเส้นใย สำหรับงานโครงสร้างคอนกรีตไม่อัดแรง
# คาร์กา เปซาดา
คาร์กา เปซาดา  เป็นซีรีส์โทรทัศน์แนวผจญภัยของบราซิล สร้างโดย จานฟรานเชสกู กวาร์นีเอรี และเฟร์เรย์รา กูลลาร์ ออกอากาศทางช่องเตเว โกลบู เมื่อวันที่ 22 พฤษภาคม พ.ศ. 2522 ถึงวันที่ 2 มกราคม พ.ศ. 2524 เวอร์ชันที่ 2 ฉายรอบปฐมทัศน์เมื่อวันที่ 29 เมษายน พ.ศ. 2546 ถึงวันที่ 7 กันยายน พ.ศ. 2550

 นักแสดง 

 นักแสดงหลัก 

 อังโตนียู ฟากุนเดส รับบท เปดรู อัลวิส โกมีส ดา ซิลวา (เปดรู ดา โบเลอา) (Pedro Alves Gomes da Silva (Pedro da Boléia))
 สเตนียู การ์เซีย รับบท เซเทมบรีนู "บีนู" กอร์เรยา เด โซซา (Setembrino "Bino" Correia de Souza)

 การตอบรับ 
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,7 จาก 5
# รายการปกิณกะ
รายการปกิณกะ , ปกิณกศิลป์  หรือ บันเทิงปกิณกะ  เป็นความบันเทิงที่ประกอบด้วยการแสดงหลากหลาย รวมถึงการแสดงละครเพลง ตลกจบในตอน มายากล กายกรรม การเล่นกล และการพูดดัดเสียง โดยปกติจะมีการแนะนำโดยพิธีกรหรือผู้ดำเนินรายการโทรทัศน์ รูปแบบรายการปกิณกะเริ่มแพร่หลายจากโรงละครสมัยวิกตอเรียในอังกฤษและสหรัฐ เข้าไปยังวิทยุและโทรทัศน์ รายการปกิณกะเป็นรายการหลักของรายการโทรทัศน์ภาษาอังกฤษตั้งแต่ปลายคริสต์ทศวรรษ 1940 ถึงคริสต์ทศวรรษ 1980

 ประเทศไทย
# สิทธิของกลุ่มบุคคลที่มีความหลากหลายทางเพศในประเทศฟิลิปปินส์
เลสเบียน, เกย์, ไบเซ็กชวล, และทรานส์เจนเดอร์ (แอลจีบีที) ในประเทศฟิลิปปินส์เผชิญกับความท้าทายทางกฎหมายที่ผู้ที่ไม่ใช่กลุ่มบุคคลที่มีความหลากหลายทางเพศเผชิญ โดยมีกฎหมาย, ร่างกฎหมาย และกฎหมายต่อต้านการเลือกปฏิบัติจำนวนมากที่กำลังดิ้นรนเพื่อให้ผ่านในระดับชาติเพื่อปกป้องสิทธิของกลุ่มบุคคลที่มีความหลากหลายทางเพศทั่วประเทศ โดยบางส่วนของประเทศมีอยู่เฉพาะในระดับรัฐบาลท้องถิ่นเท่านั้น กลุ่มบุคคลที่มีความหลากหลายทางเพศในประเทศฟิลิปปินส์มักเผชิญกับข้อเสียและความยากลำบากในการได้รับสิทธิที่เท่าเทียมกันภายในประเทศ พวกเขายังมีอัตราการฆ่าตัวตายและความคิดฆ่าตัวตายที่สูงกว่าเมื่อเทียบกับคู่รักต่างเพศSuicide Ideaton and Suicide Attempt Among Young Lesbian and Bisexual Filipina Women:Evidence for Disparities in the Philippines by Eric Julian Manalastas

นับตั้งแต่นั้นเป็นต้นมา มีการเสนอร่างกฎหมายสิทธิกลุ่มบุคคลที่มีความหลากหลายทางเพศหลายฉบับ รวมถึงร่างรัฐบัญญัติต่อต้านการเลือกปฏิบัติ ซึ่งได้รับการอภิปรายกันตั้งแต่ ค.ศ. 2000 แม้จะล้มเหลวในการผ่านในรัฐบาลแห่งชาติ แต่กฎหมายต่อต้านการเลือกปฏิบัติหลายฉบับยังคงมีอยู่ในระดับรัฐบาลท้องถิ่นในแปดจังหวัดและเมืองต่าง ๆ ในประเทศฟิลิปปินส์ รวมถึงเมืองหลวงอย่างมะนิลา, เมืองอีโลอีโล, เมืองเซบู และเมืองดาเบา

ในขณะเดียวกัน มีกฎหมายต่อต้านการกลั่นแกล้ง ซึ่งรวมถึงรสนิยมทางเพศและอัตลักษณ์ทางเพศซึ่งเป็นเหตุต้องห้ามบางประการ

ใน ค.ศ. 2022 มีการเสนอร่างกฎหมายสหภาพพลเรือนสองฉบับและเสนอในรัฐสภาฟิลิปปินส์ ซึ่งทั้งสองฉบับนี้พยายามที่จะยอมรับ, ให้ผลประโยชน์ และคุ้มครองคู่รักเพศเดียวกันในประเทศฟิลิปปินส์

ในฐานะสมาชิกของสหประชาชาติ ฟิลิปปินส์ลงนามในข้อตกลงที่ทำเป็นหนังสือระหว่างประเทศต่าง ๆ ที่ส่งเสริมสิทธิมนุษยชน รวมถึงสิทธิของกลุ่มบุคคลที่มีความหลากหลายทางเพศUNDP, USAID. Being LGBT in Asia: the Philippines Country Report. (Bangkok: USAID, 2014)

นอกเหนือจากการพัฒนาเหล่านี้แล้ว กลุ่มขับเคลื่อนกลุ่มบุคคลที่มีความหลากหลายทางเพศในประเทศฟิลิปปินส์ยังมีบทบาทอย่างมาก และได้ตัวแทนทางการเมืองมาบ้างแล้ว
# ไก่ทอดคลุกซอส (ละครโทรทัศน์)
ไก่ทอดคลุกซอส  เป็นซีรีส์ตลกแนวลึกลับของเกาหลีใต้ปี 2024 กำกับโดย อี บยอง-ฮอนและนำแสดงโดย รยู ซึง-รยง และ คิม ยู-จองสร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วยบอกเล่าเรื่องลึกลับเกี่ยวกับการต่อสู้ของพ่อเพื่อตามหาลูกสาวของเขาที่เข้าไปในเครื่องจักรลึกลับและกลายเป็นนักเก็ตไก่ โดยได้รับความช่วยเหลือจากชายคนหนึ่งที่แอบชอบเธอ ฉายทาง เน็ตฟลิกซ์เมื่อวันที่ 15 มีนาคม 2024

เรื่องย่อ
ชเว มิน-อา (คิม ยู-จอง)ลูกสาวของประธานบริษัท เข้าใจผิดว่าเครื่องจักรใหม่เป็นอุปกรณ์ที่ช่วยให้เธอหายจากความเหนื่อยล้า และเธอก็บังเอิญกลายเป็นนักเก็ตไก่ ในฐานะพ่อของเธอ ชเว ซอน-มัน(รยู ซึง-รยง)และเด็กฝึกหัด โก แบค-จุง(อัน แจ-ฮง) ซึ่งแอบชอบ ชเว มิน-อา พยายามทำให้เธอกลับมาเป็นมนุษย์

ตัวละคร
รยู ซึง-รยง รับบทเป็น ชเว ซอน-มัน
ประธานบริษัทเครื่องจักรผลิตไก่ทอด และเป็นพ่อของ ชเวมินอา ที่พยายามหาทางช่วยเหลือลูกสาวของเขาที่กลายเป็นไก่ทอดให้กลับมาเป็นมนุษย์ได้อีกครั้ง
อัน แจ-ฮง รับบทเป็น โก แบค-จุง
เด็กฝึกงานประจำบริษัทเครื่องจักรผลิตไก่ทอด ที่แอบหลงรัก ชเว มิน-อา ลูกสาวของท่านประธาน
คิม ยู-จอง รับบทเป็น ชเว มิน-อา
ลูกสาวของ ชเว ซอน-มัน ที่ต้องกลายมาเป็นไก่ทอดซอสเกาหลี เพียงเพราะว่าเธอได้เข้าไปยุ่งเกี่ยวกับเครื่องจักรลึกลับเข้าโดยบังเอิญ

การผลิต
ในเดือนพฤศจิกายน 2022 มีรายงานว่าขณะนี้อยู่ระหว่างการถ่ายทำ 

ในการให้สัมภาษณ์ ผู้กำกับอี บยอง-ฮอนกล่าวว่า "เราเพิ่งถ่ายทำเสร็จและจะเข้าฉายทาง เน็ตฟลิกซ์ อย่างเร็วที่สุดในช่วงปลายปี 2023 หรืออย่างช้าที่สุดในต้นปีหน้า"
# ระบอบวาง จิงเว่ย์
ระบอบวาง จิงเว่ย์ มีชื่ออย่างเป็นทางการว่า รัฐบาลชาตินิยมปฏิรูปแห่งสาธารณรัฐจีน  เป็นรัฐหุ่นเชิดของจักรวรรดิญี่ปุ่นที่ตั้งอยู่ทางตะวันออกของประเทศจีน ระบอบก่อตั้งขึ้นและดำรงอยู่ควบคู่ไปกับรัฐบาลชาตินิยมแห่งสาธารณรัฐจีนของเจียง ไคเชก ซึ่งร่วมมือกับฝ่ายสัมพันธมิตรเพื่อต่อสู้กับญี่ปุ่นในระหว่างสงครามโลกครั้งที่สอง ระบอบมีลักษณะการปกครองแบบเผด็จการภายใต้วาง จิงเว่ย์ อดีตเจ้าหน้าที่ระดับสูงของก๊กมินตั๋ง โดยในช่วงแรก การบริหารภูมิภาคอยู่ภายใต้การควบคุมของญี่ปุ่นในช่วงต้นสงครามจีน-ญี่ปุ่นครั้งที่สองเมื่อประมาณปลายทศวรรษ 1930

วาง จิงเว่ย์ เป็นคู่แข่งทางการเมืองของเจียง ไคเชก และเป็นสมาชิกฝ่ายฝักใฝ่สันติภาพของกั๋วหมินต่าง เขาเข้าร่วมกับญี่ปุ่นและก่อตั้งรัฐบาลไส้ศึกในเขตยึดครองหนานจิงเมื่อ ค.ศ. 1940 พร้อมทั้งปกครองรัฐบาลใหม่ควบคู่ไปกับฝ่ายไส้ศึกกั๋วหมินต่างคนอื่น ๆ ระบอบใหม่ได้อ้างสิทธิ์เหนือดินแดนจีนทั้งหมด (ยกเว้นรัฐหุ่นเชิดของญี่ปุ่นในแมนจูเรีย) รวมถึงยังแสดงท่าทีว่าเป็นผู้สืบทอดที่ถูกต้องทางนิตินัยของการปฏิวัติซินไฮ่และมรดกของซุน ยัตเซ็น ซึ่งไม่ยอมรับรัฐบาลของเจียงในฉงชิ่ง ทว่าแท้จริงแล้ว มีเพียงดินแดนในการยึดครองของญี่ปุ่นเท่านั้นที่รัฐบาลใหม่สามารถควบคุมได้โดยตรง นอกจากนี้ ระบอบใหม่ยังได้รับการยอมรับในระดับสากลอย่างจำกัด ซึ่งทั้งหมดเป็นสมาชิกที่ลงนามในกติกาสัญญาต่อต้านโคมินเทิร์น รัฐบาลชาตินิยมปฏิรูปดำรงอยู่จวบจนสิ้นสุดสงครามโลกครั้งที่สองและการยอมจำนนของญี่ปุ่นในเดือนสิงหาคม ค.ศ. 1945 เป็นเหตุให้สมาชิกชั้นนำของรัฐบาลจำนวนมากได้รับโทษประหารชีวิตในข้อหาทรยศชาติ

ระบอบก่อตั้งขึ้นจากการรวมตัวกันของรัฐบาลปฏิรูป (ค.ศ. 1938–1940) และรัฐบาลชั่วคราว (ค.ศ. 1937–1940) แห่งสาธารณรัฐจีน ซึ่งเป็นรัฐบาลหุ่นเชิดที่ปกครองดินแดนจีนที่ญี่ปุ่นยึดครองทางตอนกลางและตอนเหนือ ตามลำดับ โดยรัฐบาลเหล่านี้เป็นเพียงแค่อาวุธของผู้นําทหารของญี่ปุ่น และไม่ได้รับการรับรองใด ๆ แม้แต่จากญี่ปุ่นเองหรือพันธมิตร อย่างไรก็ดี หลังจาก ค.ศ. 1940 ดินแดนเดิมของรัฐบาลชั่วคราวยังคงมีสถานะกึ่งปกครองตนเองจากการควบคุมของหนานจิงภายใต้ชื่อ "สภาการเมืองจีนเหนือ" และสำหรับภูมิภาคเหมิ่งเจียง (รัฐบาลหุ่นเชิดในมองโกเลียใน) นั้นอยู่ภายใต้ระบอบวาง จิงเว่ย์ แต่ในนาม ระบอบใหม่ยังถูกขัดขวางจากอำนาจที่ญี่ปุ่นมอบให้อย่างจำกัด ซึ่งต่อมามีการเปลี่ยนแปลงบางส่วนด้วยการลงนามในสนธิสัญญาใหม่ใน ค.ศ. 1943 ทำให้ระบอบมีอํานาจอธิปไตยมากขึ้นจากการควบคุมของญี่ปุ่น

 ชื่อ 
ระบอบมีชื่อเรียกอย่างไม่เป็นทางการที่รู้จักกันว่า รัฐบาลชาตินิยมหนานจิง  หรือ ระบอบหนานจิง และ ระบอบวาง จิงเว่ย์  ตามชื่อผู้นำของรัฐบาล ส่วนทางรัฐบาลสาธารณรัฐจีนและสาธารณรัฐประชาชนจีนในเวลาต่อมาถือว่าระบอบการปกครองนี้ผิดกฎหมาย ทำให้ถูกเรียกว่า ระบอบหุ่นเชิดของวาง  หรือ รัฐบาลชาตินิยมหุ่นเชิด  และสำหรับชื่ออื่นที่เป็นที่รู้จัก ได้แก่ สาธารณรัฐจีน-หนานจิง, จีน-หนานจิง หรือ จีนใหม่